钦定古今图书集成/理学汇编/学行典/第254卷 > 车元俊
## 钦定古今图书集成/理学汇编/学行典/第254卷 > 车元俊

按《金谿县志》：“车元俊，字冲甫，忍叟其别号也。幼读书，
不为章句之学，弱冠偕廉宪肄业南雍。当承平右文
之世，留京人士，霞蔚云蒸。未几，廉宪独捷京闱，成进
士。俊数奇不售，归里，不复问京兆事。廉宪治兵秦楚，
用劳瘁卒官。俊痛心先烈，于国家典章制度，兵饷扼
塞，多所咨识，名闻诸公。方伯王龙友特举应贤良之”
诏，而俊谢绝弓旌，人以龚胜、管宁。方之岁凶，发粟以
赈饥者，市纩以衣寒者，周人缓急惟恐后，不计其报。
厥嗣趾美光大。先人之烈，固有在此而不在彼者，可
不谓有道仁人哉！